I Battlefield er enkeltspiller-kampanjen delt inn i en introduksjon, etterfulgt av forskjellige krigshistorier. Kampanjen «Nordlys» finner sted fra synsvinkelen til en norsk motstandsmann, som deltar i sabotasje mot det tyske atomvåpen-programmet. Kapitelet «Tirailleur» forteller historien om en soldat fra Senegal under Operasjon Dragoon. I «Under No Flag» får spilleren rolle som Billy Bridger, en dømt bankraner og eksplosiv-ekspert innkalt til det britiske Special Boat Service for å delta under Operasjon Albumen. Den fjerde kampanjen «The Last Tiger» ble publisert 5. desember 2018, og skildrer kampene til et mannskap fra en tysk Panzer VI i Ruhrkessel i løpet av verdenskrigens siste dager.